ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης με εμβαδόν
Ε= 200,84 τ.μ., στη θέση «Λατούρα-Λαγονήσι»,
της Δημοτικής Κοινότητας Αγ. Νικολάου, Δ. Σιθωνίας, Π.Ε. Χαλκιδικής.
Μείωση απόστασης γραμμής δόμησης στην επαρχιακή οδό αρ. 18 «Πετροκεφάλι-Σίβα», για το τμή-
μα επί της οποίας έχει πρόσωπο η ιδιοκτησία της
Ευτυχίας Μπαστάκη, εντός του οικισμού Πετροκεφάλι, του Δήμου Φαιστού της Π.Ε. Ηρακλείου.
ΑΠΟΦΑΣΕΙΣ
Αριθμ. 37702
(1)
Κήρυξη ως αναδασωτέας έκτασης με εμβαδόν
Ε = 200,84 τ.μ., στη θέση «Λατούρα-Λαγονήσι»,
της Δημοτικής Κοινότητας Αγ. Νικολάου, Δ. Σιθωνίας, Π.Ε. Χαλκιδικής.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις του άρθρου 24 της παρ. 1 και της
παρ. 3 του άρθρου 117 του Συντάγματος της Ελλάδας
(Α’ 120/1979).
2. Τις διατάξεις του ν. 998/1979 «Περί προστασίας των δασών και των δασικών εν γένει εκτάσεων της Χώρας» (Α’ 289)
και ειδικότερα της παρ. 1 του άρθρου 38 και του άρθρου 41.
3. Τις διατάξεις του ν. 998/1979 και ιδίως του άρθρου 70, όπως τροποποιήθηκε με την παρ. 2 του άρθρου
12 του ν. 2040/1992 «Ρύθμιση θεμάτων αρμοδιότητας
Υπουργείου Γεωργίας και νομικών προσώπων εποπτείας
και άλλες διατάξεις» (Α’ 70) και αντικαταστάθηκε με την
παρ. 15 του άρθρου 1 του ν. 3208/2003 «Προστασία των
δασικών οικοσυστημάτων, κατάρτιση δασολογίου, ρύθμιση εμπραγμάτων δικαιωμάτων επί δασών και δασικών
εν γένει εκτάσεων και άλλες διατάξεις» (Α’ 303).
4. Τις διατάξεις του ν. 3208/2003 «Περί προστασίας των
δασικών οικοσυστημάτων, κατάρτιση δασολογίου, ρύθμιση εμπραγμάτων δικαιωμάτων επί δασών και δασικών
εν γένει εκτάσεων και άλλες διατάξεις».
5. Τις σχετικές με το αντικείμενο του θέματος με υπ’ αρ.
160417/1180/8-7-1980 και 182447/3049/24-9-1980
εγκύκλιες διαταγές του Υπουργείου Γεωργίας.
6. Την υπ’ αρ. 838/2002 απόφαση του Σ.τ.Ε. καθώς
και τις υπ’  αρ. 105204/2793/31-7-2002, 87355/363/
14-3-2007 κ.λπ. εγκύκλιες διαταγές του Υπουργείου
Αγροτικής Ανάπτυξης και Τροφίμων αναφορικά με το
αντικείμενο του θέματος.
7. Το άρθρο 26 του ν.  4061/2012 και τις υπ’  αρ.
133356/3733/26-07-2013, 169536/1516/19-04-2012
και 179200/5059/20-12-2012 εγκυκλίους διαταγές του
Υ.Π.Ε.Κ.Α.
8. Το υπό στοιχεία Γ39682/28-04-2015 έγγραφο του
Εθνικού Τυπογραφείου «Υποχρεωτική αποστολή εγγράφων για δημοσίευση στο Φύλλο της Εφημερίδας
της Κυβέρνησης με χρήση τεχνολογιών πληροφορικής και επικοινωνιών και προηγμένης ηλεκτρονικής
υπογραφής».
9. Τις διατάξεις του ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξε-
ων των κυβερνητικών, διοικητικών και αυτοδιοικητικών
οργάνων στο διαδίκτυο “Πρόγραμμα Διαύγεια” και άλλες
διατάξεις».
10. Την από 13-8-2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
11. Την υπό στοιχεία ΥΠΕΝ/ΔΔΥ/48478/3594/16-05-2022
κοινή υπουργική απόφαση «Καθορισμός των διοικητικών
λεπτομερειών μεταφοράς των δασικών υπηρεσιών, του
αντίστοιχου προσωπικού και λοιπών θεμάτων της παρ. 5
του άρθρου τρίτου της από 13.8.2021 Πράξης Νομοθετικού Περιεχομένου (Α’ 143), η οποία κυρώθηκε με το
άρθρο 2 του ν. 4824/2021 (Α’ 156)» (Β’ 2415).
12. Τα άρθρα 47 έως 55 του ν. 4915/2022 (Α’ 63).
13. Το π.δ. 29/2022 «Τροποποίηση του π.δ. 132/2017
“Οργανισμός Υπουργείου Περιβάλλοντος και Ενέργειας
(Υ.Π.ΕΝ.)”» (Α’ 77).
14. Την υπό στοιχεία ΥΠΕΝ/ΔΟΙΚΔ/48691/2883/
16-05-2022 απόφαση του Υπηρεσιακού Γραμματέα του
Υπουργείου Περιβάλλοντος και Ενέργειας «Ορισμός των
Προϊσταμένων των Επιθεωρήσεων Εφαρμογής Δασικής
Πολιτικής (ΕΕΔΠ) της Γενικής Γραμματείας Δασών του
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Φεβρουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 68
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 68/09.02.2024
Υπουργείου Περιβάλλοντος και Ενέργειας, ως δευτερεύοντες διατάκτες» (Β’ 2501).
15. Την υπ’ αρ. 35791/3437/19-04-2023 υπουργική
απόφαση «Τοποθέτηση Προϊσταμένων στις Διευθύνσεις
Δασών και τα Δασαρχεία, της Επιθεώρησης Εφαρμογής
Δασικής Πολιτικής Μακεδονίας - Θράκης του ΥΠΕΝ».
16. Την υπό στοιχεία ΥΠΕΝ/ΔΝΕΠ/83988/2740/2022
απόφαση «Εξουσιοδότηση υπογραφής “Με εντολή
Υπουργού” του Υπουργού Περιβάλλοντος και Ενέργειας,
“Με εντολή Υφυπουργού” του Υφυπουργού Περιβάλλοντος και Ενέργειας και “Με εντολή Γενικού Γραμματέα
Δασών” του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας,
στον Προϊστάμενο της Γενικής Διεύθυνσης Δασών και
Δασικού Περιβάλλοντος της Γενικής Γραμματείας Δασών
του Υ.Π.ΕΝ., στους Προϊστάμενους των Επιθεωρήσεων
Εφαρμογής Δασικής Πολιτικής και στους Προϊστάμενους
των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
17. Την υπ’ αρ. 30613/2024 πρόταση - αναφορά του
Δασαρχείου Πολυγύρου και την υπ’ αρ. 28587/2024 εισήγηση της υπαλλήλου του δασαρχείου Γεσθημανής
Μελετιάδου, αποφασίζουμε:
Κηρύσσουμε ως αναδασωτέα έκταση με εμβαδόν Ε =
200,84 τ.μ., στη θέση «Λατούρα -Λαγονήσι», της Δημοτικής Κοινότητας Αγ. Νικολάου, Δ. Σιθωνίας, Π.Ε. Χαλκι-
δικής, διότι επήλθε αλλαγή της κατά προορισμό χρήσης
του δάσους με παράνομη εκχέρσωσης.
Η άνω έκταση αποτυπώνονται με στοιχεία κορυφών 1,
2, 3, …, 8, 9, 1 στο συνημμένο, εξαρτημένο τοπογραφικό
διάγραμμα κλίμακας 1:500 και με σύστημα συντεταγμένων ΕΓΣΑ 87 της υπαλλήλου του Δασαρχείου Πολυγύρου
κυρ. Γεσθημανής Μελετιάδου και συνορεύει:
Βόρεια, Νότια, Δυτικά και Ανατολικά: Με έκταση Δασικού χαρακτήρα.
Με την υπ’ αρ. 407048/09-11-2022 (Δ’ 876) απόφαση
έχει κυρωθεί μερικώς ο δασικός χάρτης για το σύνολο
της Π.Ε. Χαλκιδικής, όπου η έκταση Ε αποδίδεται στο
μεγαλύτερο εύρος της με χαρακτηρισμό ΔΔ 2 και ΔΑ 2.
Κατ’ επέκταση, η συνολική έκταση Ε, αποτελεί δασική
εν γένει έκταση.
Σκοποί της κήρυξης της ανωτέρω έκτασης ως αναδασωτέα είναι η διατήρηση του δασικού της χαρακτήρα, η
αποκατάσταση με φυσική αναγέννηση της κατεστραμμένης δασικής βλάστησης που καλύπτονταν από αεί-
φυλλα - πλατύφυλλα.
Κατά της παρούσας απόφασης επιτρέπεται υποβολή
αίτησης ακύρωσης στο Τριμελές Διοικητικό Εφετείο
Θεσσαλονίκης [άρθρο 47 του ν. 3900/2010, (Α’ 13)],
εντός προθεσμίας εξήντα (60) ημερών, αρχομένη
από την επομένη της δημοσίευσής της (άρθρο 46 του
π.δ. 18/1989).
Επίσης, κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς
τον Προϊστάμενο της Επιθεώρησης Εφαρμογής Δασικής Πολιτικής Μακεδονίας - Θράκης από οποιονδήποτε
έχει έννομο συμφέρον, σύμφωνα με τις διατάξεις της
παρ. 3 του άρθρου 35 του ν. 4280/2014, της παρ. 4 του
άρθρου 44 του ν. 998/1979 και όπως αυτή ερμηνεύεται
στη σκέψη 8 της υπ’ αρ. 5390/2012 απόφασης του ΣτΕ.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 68/09.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 68/09.02.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 24 Ιανουαρίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Μακεδονίας - Θράκης
ΝΙΚΗΤΑΣ ΦΡΑΓΚΙΣΚΑΚΗΣ
Ι
Αριθμ. 4405
(2)
Μείωση απόστασης γραμμής δόμησης στην επαρχιακή οδό αρ. 18 «Πετροκεφάλι-Σίβα», για το τμή-
μα επί της οποίας έχει πρόσωπο η ιδιοκτησία της
Ευτυχίας Μπαστάκη, εντός του οικισμού Πετροκεφάλι, του Δήμου Φαιστού της ΠΕ Ηρακλειου.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης ΔιοίκησηςΠρόγραμμα Καλλικράτης» (Α’ 87), και ειδικότερα το άρ-
θρο 6 αυτού, όπως τροποποιήθηκε με τα άρθρα 63 και
64 του ν. 4954/2022 (Α’ 136).
2. Τις διατάξεις του ν. 4325/2015 «Εκδημοκρατισμός
της Διοίκησης-Καταπολέμηση Γραφειοκρατίας και Ηλεκτρονική Διακυβέρνηση. Αποκατάσταση αδικιών και
άλλες διατάξεις» (Α’ 47), και ειδικότερα τα άρθρα 28 και
28Α, όπως τροποποιήθηκαν με τα άρθρα 65 και 66 του
ν. 4954/2022 (Α’ 136).
3. Το π.δ. 136/2010 «Οργανισμός της Αποκεντρωμένης
Διοίκησης Κρήτης» (Α’ 229).
4. Την υπ’ αρ. 86774/19-12-2022 απόφαση του Υπουργού Εσωτερικών «Διορισμός της Μαρίας Κοζυράκη του
Εμμανουήλ, στη θέση της Γραμματέως Αποκεντρωμένης
Διοίκησης Κρήτης» (Υ.Ο.Δ.Δ. 1183).
5. Την υπ’ αρ. οικ. 962/31-1-2023 απόφαση της Γραμματέως Αποκεντρωμένης Διοίκησης Κρήτης «Ανάθε-
ση άσκησης αρμοδιοτήτων σε οργανικές μονάδες
της Αποκεντρωμένης Διοίκησης Κρήτης και παροχή
εξουσιοδότησης υπογραφής “Με εντολή Γραμματέα”
(Μ.Ε.Γ.) αποφάσεων, εγγράφων και άλλων πράξεων,
στους Προϊσταμένους των οργανικών μονάδων της
Αποκεντρωμένης Διοίκησης Κρήτης» (Β’  676, ΑΔΑ:
6ΕΚΤΟΡ1Θ-ΦΒΡ).
6. Τις διατάξεις του ν. 4495/2017 «’Ελεγχος και προστασία του Δομημένου Περιβάλλοντος και άλλες διατάξεις»
(Α’ 167).
7. Το άρθρο 2 παρ. 2ε του π.δ. 209/1998 (Α’ 169) περί
λήψης μέτρων για την ασφάλεια της υπεραστικής συγκοινωνίας.
8. Τα άρθρα 20 και 21 του ν. 4495/2017.
9. Το υπ’ αρ. 1394/02-8-2023 έγγραφο της Διεύθυνσης
Υπηρεσίας Δόμησης του Δήμου Φαιστού.
10. Το υπ’ αρ. 4807/12-05-2023 έγγραφο της Διεύθυνσης
Πολεοδομίας Τεχνικών Υπηρεσιών του Δήμου Φαιστού.
11. Την με ημερομηνία 6-10-2023 Τεχνική έκθεση του
Πολιτικού Μηχανικού Σταύρου Αλεξανδράκη.
12. Το με χρονολογία Νοέμβριος 2022 και κλίμακα
1:100 Τοπογραφικό διάγραμμα του Πολιτικού Μηχανικού Σταύρου Αλεξανδράκη.
13. Την από 10-01-2023 αίτηση της Ευτυχίας Μπαστάκη.
14. Το υπ’ αρ. 2782/11-10-2023 έγγραφο της Διεύθυνσης ΠΕΧΩΣ Αποκεντρωμένης Διοίκησης Κρήτης προς το
Α ΣΥΠΟΘΑ ΠΕ Ηρακελίου με συνημμένη εισήγηση της
ιδίας υπηρεσίας.
15. Τη θετική γνωμοδότηση του Α ΣΥΠΟΘΑ ΠΕ Ηρακλείου, όπως αυτή διατυπώνεται στο υπ’ αρ. 40ο πρακτι-
κό της συνεδρίασης της 21-12-2023, θέμα 4ο.
16. Το υπ’ αρ. 38/21-12-2023 έγγραφο του Α ΣΥΠΟΘΑ
Ηρακλείου με το οποίο διαβιβάζεται το υπ’ αρ. 4ο/2023
πρακτικό Α ΣΥΠΟΘΑ ΠΕ Ηρακλείου.
17. Το γεγονός ότι από τις κανονιστικές διατάξεις της
παρούσας απόφασης δεν προκαλείται δαπάνη εις βάρος του κρατικού προϋπολογισμού και του οικείου ΟΤΑ,
αποφασίζουμε:
1. Τον καθορισμό της οικοδομικής γραμμής στην επαρχιακή οδό αρ. 18 «Πετροκεφάλι-Σίβα», για το τμήμα επί της
οποίας έχει πρόσωπο η ιδιοκτησία της Ευτυχίας Μπαστάκη,
εντός του οικισμού Πετροκεφάλι, του Δήμου Φαιστού της ΠΕ
Ηρακλείου, από τα 10,00 μέτρα από τον άξονα της οδού στα
3 μέτρα τουλάχιστον από το όριο της οδού, όπως αυτό αποτυπώνεται στο με χρονολογία Νοέμβριος 2022 και κλίμακα
1:100 Τοπογραφικό διάγραμμα του Πολιτικού Μηχανικού
Σταύρου Αλεξανδράκη, το οποίο θεωρήθηκε από την Διευθύντρια της ΠΕΧΩΣ Αποκεντρωμένης Διοίκησης Κρήτης
και συνοδεύει την απόφαση αυτή, σύμφωνα με τις διατάξεις
του άρθρου 2 παρ. 2 εδάφιο Ε του π.δ.209/1998 (Α’ 169).
2. Κατά τα λοιπά να εφαρμοστούν οι ισχύουσες πολεοδομικές διατάξεις.
3. Η ισχύς της παρούσας απόφασης αρχίζει από την
δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 68/09.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 68/09.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 68/09.02.2024
Η απόφαση και το συνοδεύον αυτήν διάγραμμα να δημοσιευθούν στην Εφημερίδα της Κυβερνήσεως.
Ηράκλειο, 4 Ιανουαρίου 2024
Με εντολή Γραμματέα Αποκεντρωμένης Διοίκησης
Η Αναπληρώτρια Προϊσταμένη
Γενικής Διεύθυνσης Χωροταξικής Περιβαλλοντικής
και Αγροτικής Πολιτικής
ΧΑΡΙΚΛΕΙΑ ΚΑΡΓΙΟΛΑΚΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 68/09.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400068.pdf | Tokens: 13452]